जागरण संवाददाता, शाहजहांपुर : स्थानांतरण समायोजन की प्रक्रिया को लेकर परिषदीय स्कूलों के शिक्षक-शिक्षिकाओं ने डीएम व बीएसए को पत्र दिया, जिसमें दूरस्थ विद्यालयों में नियुक्तियों को लेकर आपत्ति की। शिक्षकों ने कहा कि इस प्रक्रिया में शासनादेश का पालन किया जाएगा। 12003प्राथमिक व उच्च प्राथमिक विद्यालयों मे शिक्षक, शिक्षिकाओं के समायोजन की की दो बार काउंसलिंग हो चुकी है, पर दोनों ही बार शिक्षकों ने दूरस्थ विद्यालयों में नियुक्ति का विरोध किया। जिस कारण पहली काउंसलिंग निरस्त हुई, जबकि दूसरी का शिक्षकों ने ही बहिष्कार कर दिया था। इसको लेकर डीएम ने सीडीओ की अध्यक्षता में समिति गठित करते हुए आपत्तियां मांगीं थीं। बुधवार को शिक्षकों ने डीएम व बीएसए दोनों को पत्र दिया, जिसमें कहा कि उन लोगों को समायोजन की काउंसलिंग के लिए पर्याप्त समय नहीं दिया गया। जिस ब्लाक में जितनी रिक्तियां हैं उन्हें भरने के बाद ही अन्य ब्लाक में भेजा जाए। जो शिक्षक जिस विद्यालय में तैनात है उसके निकटतम विद्यालय में ही समायोजन किया जाए। इस दौरान नाजमा खातून, रजनीश कुमार, फरजाना, प्रदीप कुमार, धर्मेंद्र कुमार, पवन कुमार, संदीप, सुमित मिश्र, नवनीत कुमार, शैली अग्रवाल